काठमाडौं, १२ चैत / सरकारले कृषिलाई प्राथमिकतामा राखेको भए पनि सरकारी स्वामित्वको ब्यांकले नै किसानसँग चर्को ब्याज लिन्छ। किसानलाई सहुलियत दरमा ऋण प्रवाह गर्ने उद्देश्यले स्थापना गरिएको कृषि विकास ब्यांकले सवारी कर्जाभन्दा कृषि कर्जाको ब्याज बढी लिएर किसानलाई मर्कामा पारेको छ। यो ब्यांकले औसतमा १० प्रतिशत ब्याजदरमा गाडी खरिदका लागि कर्जा दिन्छ भने कृषि कर्जाको औसत ब्याजदर १५ प्रतिशत छ।
